האנק עזריה

ביוגרפיה

האנק עזריה נולד ברובע קווינס שבניו יורק, להורים יהודים ספרדים ילידי סלוניקי שביוון.

קולנוע

בשנת 1990 ערך את הופעת הקולנוע הראשונה שלו כדמותו של בלש בסרט הקלאסי "אישה יפה" של הבמאי גארי מרשל ובכיכובם של ג'וליה רוברטס וריצ'רד גיר.  
בשנת 1996 עזריה הופיע בסרטו של מייק ניקולס "כלוב הציפורים" בתפקיד של אגאדור ספרטאקוס, שזכה בפרס גילדת שחקני המסך על צוות השחקנים הטוב ביותר. וב-2001 שיחק בסרט "אמריקה מאוהבת", לצד בילי קריסטל שגם כתב והפיק את הסרט. עוד ב-2001 שיחק עזריה בסרט "התקוממות" של רשת NBC, על מרד גטו ורשה בתפקיד ראשי בדמות מרדכי אנילביץ', מנהיג המרד. בשנת 2002 שיחק בסרט "נביחה!", לצד וינסנט ד'אונופריו.
בשנת 2004 שיחק בדרמה הקומית "מת על ההספד" בכיכובה של זואי דשנל. ב-2007 שיחק בקומדיה "הטורניר" בכיכובו של וודי הרלסון. 
בשנת 2009 שיחק בסרט ההמשך "לילה מוטרף במוזיאון 2" לצד בן סטילר, איימי אדמס ואואן וילסון בתור הנבל הראשי "פרעה". ושיחק בקומדיה התנכ"ית "פרה היסטרי" לצד ג'ק בלאק ופול ראד.
בשנת 2011 גילם עזריה בסרט "הדרדסים" את גרגמל. ב-2013 חזר לגלם אותו בסרט ההמשך "הדרדסים 2".בשנת 2017 השתתף בסרטו של יוסף סידר, "נורמן", לצד ליאור אשכנזי וריצ'רד גיר.בשנת 2017 גם שיחק בסרט הדרמה הביוגרפי אשף השקרים" ב-HBO, שמבוסס על פרשיית ברנרד מיידוף. עזריה גילם את דמותו של פרנק דיפאסקאלי ג'וניור, שכיהן כסגנו של מיידוף במשך שלושה עשורים.

טלוויזיה

משנת 1989 עזריה ידוע בעיקר בשל היותו אחד המדבבים בסדרת האנימציה הפופולרית "משפחת סימפסון". במהלך השתתפותו בתוכנית דיבב עזריה מעל 160 דמויות, ובהן דמויותיהם של אפו נהספימפטלון, מו סיזלאק, מפכ"ל המשטרה צ'יף וויגאם, בעל חנות הקומיקס (ג'ף אלברטסון, המכונה "קומיק בוק גאי"), קליטוס ופרופסור פרינק. על תפקידו כמדבב בסדרה קיבל 8 מועמדויות לפרס האמי מתוכם זכה בארבעה. זכייה (1998, 2001, 2003, 2015), ומועמדות (2009, 2010, 2012, 2019).
בשנת 1994 גילם בתפקיד אורח את דמותו של דיוויד, אחד מחבריה לשעבר של פיבי בסדרת טלוויזיה המצליחה "חברים". עזריה שב לעוד מספר הופעות אורח בפרקי הסדרה, אחד מהם בעונה 7, והשתתף בעוד שלושה פרקים בעונה 9. בשנת 2003 היה מועמד שוב לפרס אמי לשחקן אורח בסדרה קומית, אך זה הפסיד לג'ין ויילדר. עוד בשנת 1994 דיבב בסדרת האנימציה "ספיידרמן: סדרת האנימציה", את דמותו של ונום/אדי ברוק למשך 8 פרקים. 
בשנת 1995 הצטרף לקאסט העונה הרביעית של סדרת הטלוויזיה "משתגעים מאהבה" ב-NBC, בתפקיד חוזר של נאט, הדוג-ווקר של פול וג'יימי. את תפקיד זה גילם עד העונה השביעית, ועל תפקידו היה מועמד לפרס אמי לשחקן אורח בסדרה קומית לשנת 1998.
בשנת 1999 שיחק בסרט הטלוויזיה "ימי שלישי עם מורי" ב-ABC, בתפקיד של העיתונאי מיצ' אלבום לצד ג'ק למון. על תפקידו עזריה זכה בפרס אמי לשחקן משנה במיני-סדרה או סרט לשנת 2000. 
בשנת 2004 החל לשחק בסדרת הדרמה של Showtime "האף" בתור הפסיכיאטר קרייג "האף" האפסטודט. בשנת 2005 שב לשחק בעונה השנייה של הסדרה, והיה מועמד לפרס אמי לשחקן ראשי מצטיין בסדרת דרמה על משחקו בעונה הראשונה. עזריה היה גם מפיק בפועל של הסדרה. 
בשנת 2014 הצטרף לעונה השנייה של הסדרה "ריי דונובן", בתפקיד של ג'יימס קוקרן, מנהל יחידת ה-FBI במחוז לוס אנג'לס. ב-2016 זכה בפרס אמי לשחקן אורח בסדרה דרמה. ב-2017 היה מועמד שוב לפרס האמי באותה קטגוריה אך הפסיד לג'רלד מק'רני.
החל מאפריל 2017 מגלם עזריה את ג'ים ברוקמאייר בסדרה הקומית "ברוקמאייר", לצדה של אמנדה פיט.  
בשנת 2018 התארח בסדרה הקומית של נטפליקס "מטורף" בגילום דמותו של האנק לנדסברג.

תיאטרון

בשנת 2003 הופיע בתיאטרון לונדוני בתפקיד ברנרד במחזה "סטיות מיניות בשיקגו", לצדם של מת'יו פרי (צ'נדלר בינג ב"חברים") ומיני דרייבר.
הוא גם הופיע כסיר לאנסלוט וכדמויות נוספות בגרסת המחזמר הבימתי של "מונטי פייתון והגביע הקדוש", שנקראה "ספאמאלוט", עד יוני 2005.

חיים אישיים

לאחר מספר שנים של חיים במשותף, נישא האנק עזריה לשחקנית הלן האנט, ב-18 ביולי 1999. הם התגרשו ב-18 בדצמבר 2000.
בשנת 2007 נישא עזריה לשחקנית קאת'י רייט ובשנת 2009 נולד לזוג ילד.

פרסים

האנק עזריה זכה עד היום בפרס אנני ושישה פרסי אמי.